Les Biblioteques Municipals adapten els seus horaris a l’època estival
2025-07-24

Amb l’arribada de l’estiu, les Biblioteques Municipals, la d’adults i la infantil, adaptaran els seus horaris a la nova estació i al desenvolupament de l’Escola d’estiu de la Casa de Cultura.

Així, la Biblioteca Infantil serà aula de treball per als xiquets i les xiquetes de l’Escola d’estiu, de manera que romandrà tancada del 22 de juny al 9 de setembre. Encara que aquest espai municipal estiga tancat físicament, el préstec i la devolució de llibres es podrà efectuar a la Biblioteca d’Adults, on hi haurà una secció dedicada a les lectures dels més menuts.

Per la seua banda, la Biblioteca d’Adults finalitzarà el mes de juny amb el seu horari habitual, de dilluns a divendres de 8.15 a 20.45 hores mentre que, els mesos de juliol i agost, romandrà oberta només en horari de matí, concretament, de 08.00 a 14.00 hores, també de dilluns a divendres.